Nr. DGEICPSC/125512/

**REFERAT DE APROBARE**

Prezentul referat de aprobare are la bază prevederile art. 6 alin. (3) și art. 30 alin. (1) lit. c) și alin. (2) din Legea nr. 24/2000 *privind normele de tehnică legislativă pentru elaborarea actelor normative*, republicată, cu modificările și completările ulterioare, reprezentând instrumentul de prezentare și motivare a proiectului de ***Ordin al ministrului mediului, apelor și pădurilor privind aprobarea listelor cu unitățile administrativ - teritoriale întocmite în urma încadrării în regimuri de gestionare a ariilor din zonele şi aglomerările prevăzute în anexa nr. 2 din Legea nr.104/2011 privind calitatea aerului înconjurător, cu modificările ulterioare.***

Motivul elaborării acestui proiect de ordin îl constituie necesitatea actualizării listelor cu unitățile administrativ - teritoriale întocmite în urma încadrării în regimuri de gestionare a ariilor din zonele şi aglomerările prevăzute în anexa nr. 2 din Legea nr.104/2011 *privind calitatea aerului înconjurător*, cu modificările ulterioare, luând în considerare atât încadrarea anterioară în regimuri de gestionare cât și rezultatele obținute în urma evaluării calității aerului la nivel național, care a utilizat măsurări în puncte fixe, realizate în anul 2023 prin intermediul staţiilor de măsurare care fac parte din Reţeaua Naţională de Monitorizare a Calităţii Aerului.

Atribuțiile și responsabilitățile factorilor implicați în gestionarea calității aerului sunt prevăzute în art. 7 – art. 24 din Legea nr. 104/2011, cu modificările ulterioare.

Conform prevederilor art. 7 lit. r) din Legea nr. 104/2011, cu modificările ulterioare, autoritatea publică centrală pentru protecția mediului aprobă listele cu unităţile administrativ-teritoriale întocmite în urma încadrării în regimuri de gestionare a ariilor din zone şi aglomerări, iar conform prevederilor art. 7 lit. j) asigură menţinerea sau îmbunătăţirea calităţii aerului înconjurător prin urmărirea aplicării de către autorităţile şi organismele competente sau instituţiile specializate a măsurilor pentru gestionarea calităţii aerului înconjurător.

Conform prevederilor art. 8, lit. i) din Legea nr. 104/2011, cu modificările ulterioare, Centrul de Evaluare a Calității Aerului realizează clasificarea în regimuri de gestionare a ariilor din zone şi aglomerări şi o supune spre aprobare autorităţii publice centrale pentru protecţia mediului. Ca urmare a certificării datelor de monitorizare a calității aerului pentru anul 2023, ANPM a transmis prin adresa nr. 1/132/LAP/12.01.2024 o actualizare a propunerii de încadrare în regimul de gestionare I și II a ariilor din zonele şi aglomerările prevăzute în anexa nr. 2 din Legea nr.104/2011, cu modificările ulterioare, astfel:

* regim de gestionare I:
	+ aglomerarea Constanța pentru indicatorul particule în suspensie (PM10).
* regim de gestionare II:
	+ aglomerarea Constanța pentru indicatorii particule în suspensie (PM2,5), benzen(C6H6), nichel (Ni), dioxid de sulf (SO2), monoxid de carbon (CO), plumb (Pb), arsen (As), cadmin (Cd);
	+ aglomerarea Brăila pentru indicatorul dioxid de azot și oxizi de azot (NO2/NOx);
	+ aglomerarea Bacău pentru indicatorul dioxid de azot și oxizi de azot (NO2/NOx);
	+ zona Ilfov doar cu excepția orașului Voluntari, orașului Buftea și comunei Glina pentru indicatorul particule în suspensie (PM10);

Având în vedere cele mai sus menționate, vă rugăm să aprobaţi proiectul de ***Ordin al ministrului mediului, apelor și pădurilor privind aprobarea listelor cu unitățile administrativ - teritoriale întocmite în urma încadrării în regimuri de gestionare a ariilor din zonele şi aglomerările prevăzute în anexa nr. 2 din Legea nr.104/2011 privind calitatea aerului înconjurător, cu modificările ulterioare.***

**DIRECTOR GENERAL**

 **Dorina MOCANU**

Avizat: Lăcrămioara CHIOARU, Director General Adjunct

 Valentina NISTOR , Șef Serviciu SCA

Elaborat: Corina Bogdănescu, consilier superior

Ecaterina Szabo, consilier superior